Diari Oficial de la Generalitat Valenciana


Sumari del DOGV 2384, del 10-11-1994 (1994/832967)

ORDRE de 9 de setembre de 1994, de la Conselleria d'Indústria, Comerç i Turisme, per la qual s'inclouen les noves activitats en el repertori d'oficis artesans de la Comunitat Valenciana.
------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/09/09/(2)/dof/vci/html**

### Dades del document

Número de DOGV
:   2384

Data del DOGV
:   10-11-1994

Secció del DOGV
:   DISPOSICIONS GENERALS

Número del document
:   1994/832967


Data del document
:   09-09-1994

Organisme emissor
:   Conselleria d'Indústria, Comerç i Turisme

Tipus de document
:   Ordre

Anàlisi jurídica

ORDRE de 9 de setembre de 1994, de la Conselleria d'Indústria, Comerç i Turisme, per la qual s'inclouen les noves activitats en el repertoris d'oficis artesans de la Comunitat Valenciana. [94/6998]  
Per Ordre de 4 de juny de 1985, de la Conselleria d'Indústria, Comerç i Turisme, es va aprovar el Repertori d'Oficis Artesans de la Comunitat Valenciana, amb caràcter revisable per a la inclusió d'altres activitats, amb l'informe previ de la Comissió d'Artesania, creada per Decret 83/1984, del Consell de la Generalitat Valenciana, de 30 de juliol.  
En virtut del que s'exposa, d'acord amb el que estableix l'article 2n de l'Ordre de 4 de juny de 1985, i amb l'informe previ favorable de la Comissió d'Artesania de la Generalitat Valenciana,  
ORDENE:  
Article primer  
S'inclouen en el Repertori d'Oficis Artesans, quan reunesquen els requisits que estableixen els articles 1r i 4t de la Llei 1/1984, de 18 d'abril, d'Ordenació de l'Artesania de la Comunitat Valenciana, les activitats següents:  
- Elaboració de figures i objectes d'escaiola i matèries sintètiques.  
- Fonedor artístic.  
- Rellotger (restauració-reparació).  
- Clavador.  
- Modelista.  
- Pessebrista.  
- Litògraf.  
- Tintorer.  
- Manipulador de paper vegetal.  
- Veler.  
- Emmarcador.  
- Protètic dental.  
- Perfumista.  
Article segon  
1. Així mateix s'inclouen en el Repertori d'Oficis Artesans com a artesania de producció de béns de consum alimentaris, quan reunesquen els requisits que estableixen els articles 1r i 4t de la Llei 1/1984, de 18 d'abril, d'Ordenació de l'Artesania de la Comunitat Valenciana, les activitats següents:  
- Orxater artesà.  
- Confiter artesà.  
- Pastisser artesà.  
- Gelater artesà.  
- Flequer artesà.  
- Apicultor artesà.  
- Formatger artesà.  
- Torroner artesà.  
2. Les sol·licituds de qualificació artesana per a les activitats relacionades en el paràgraf anterior hauran de ser informades preceptivament i amb caràcter favorable per les conselleries de Sanitat i Consum i d'Agricultura, Pesca i Alimentació.  
3. Les condicions higiènico-sanitàries dels locals, instal·lacions i equips, matèries primeres i productes elaborats per unitats artesanes incloses en aquest article, com també el personal manipulador d'aquests productes, hauran de complir les disposicions vigents en aquestes matèries i totes les normes que els siguen d'aplicació.  
DISPOSICIONS FINALS  
Primera  
Es faculta la Direcció General d'Indústria i Energia per a actualitzar el Repertori d'Oficis Artesans amb la indicació de la Classificació Nacional d'Activitats Econòmiques que corresponga d'acord amb la CNAE-93, aprovada per Reial Decret 1560/1992, de 18 de desembre.  
Segona  
Aquesta ordre vigirà el dia en què es publique en el Diari Oficial de la Generalitat Valenciana.  
València, 9 de setembre de 1993  
El conseller d'Indústria, Comerç i Turisme,  
MARTíN SEVILLA JIMÉNEZ


Còpia Permalink ELI